Diari Oficial de la Generalitat Valenciana


Sumari del DOGV 1131, del 30-08-1989 (1989/814993)

DECRET 131/1989, de 16 d'agost, del Consell de la Generalitat Valenciana, pel qual es regula la Comissió Interdepartamental de Consum de la Generalitat.
--------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1989/08/16/131/dof/vci/html**

### Dades del document

Número de DOGV
:   1131

Data del DOGV
:   30-08-1989

Secció del DOGV
:   DISPOSICIONS GENERALS

Número del document
:   1989/814993


Data del document
:   16-08-1989

Organisme emissor
:   Conselleria de Sanitat i Consum

Tipus de document
:   Decret

Anàlisi jurídica

Decret 131/1989, de 16 d'agost, del Consell de la Generalitat Valenciana, pel qual es regula la Comissió Interdepartamental de Consum de la Generalitat.  
El Decret 129/1983, de 24 d'octubre, del Consell de la Generalitat Valenciana, modificat pel també Decret del Consell 117/1985, de 23 d'agost, regulava fins al dia d'avui la Comissió de Consum de la Generalitat Valenciana, que fou creada amb el fi de coordinar els diversos òrgans de l'Administració Autonòmica que tenien atribuïdes les competències en matèria de consum.  
Les Corts Valencianes, el 9 d'abril de 1987, aprovaren la Llei 2/1987, d'Estatut de Consumidors i Usuaris de la Comunitat Valenciana, que atribueix a la Conselleria de Sanitat i Consum, sens perjudici de les que corresponguen als distints òrgans de la Generalitat, les competències en matèria de consum, i regula en l'article 27, com a òrgan d'aplicació, la Comissió de Consum, regulant-ne les seues funcions en l'article 29.  
Una vegada aprovada i publicada la Llei autonòmica, sembla convenient modificar la regulació de l?esmentada Comissió, per tal d'adequar-la a la nova normativa.  
Per això, a proposta del Conseller de Sanitat i Consum, i amb la prèvia deliberació del Consell en la seua reunió del dia 16 d'agost de 1989,  
DECRETE:  
Article primer  
Segons que estableixen els articles 27 i 29 de la Llei de la Generalitat Valenciana 2/1987, de 9 d'abril, d'Estatut de Consumidors i Usuaris de la Comunitat Valenciana, es constitueix la Comissió Interdepartamental de Consum de la Generalitat Valenciana, adscrita a la Conselleria de Sanitat i Consum.  
Article segon  
Són funcions de la Comissió Interdepartamental de Consum:  
a) Informar sobre tots aquells afers que, en afectar el consumidor, li siguen sotmesos pel òrgans de la Generalitat, així com tota disposició general que regule matèries referents al consum.  
b) Establir criteris per a la utilització racional dels mitjans humans i materials disponibles, i evitar la duplicitat en les actuacions dels serveis.  
c) Impulsar l'aplicació i el desplegament de la Llei 2/1987, de 9 d'abril, d'Estatut de Consumidors i Usuaris de la Comunitat Valenciana.  
d) Proposar al Consell de la Generalitat o a l?òrgan competent les mesures que s'estimen aconsellables per a la protecció efectiva dels drets dels consumidors.  
Article tercer  
U. La Comissió serà composta pels següents membres:  
President: el Conseller de Sanitat i Consum.  
Vice-President: Un representant, amb rang de Director General, de la Conselleria de Sanitat i Consum.  
Vocals:  
- Un representant, amb rang de Director General, de la Presidència de la Generalitat Valenciana.  
- Un representant, amb rang de Director General, de la Conselleria d'Indústria, Comerç i Turisme.  
- Un representant, amb rang de Director General, de la Conselleria de Sanitat i Consum.  
- Un representant, amb rang de Director General, de la Conselleria d?Agricultura i Pesca.  
- Un representant, amb rang de Director General, de la Conselleria d'Obres Públiques, Urbanisme i Transports.  
- Un representant, amb rang de Director General, de la Conselleria de Cultura, Educació i Ciència.  
- Un representant, amb rang de Director General, de la Conselleria de Administració Pública.  
Dos. El Secretari de la Comissió serà nomenat al si d'aquesta.  
Tres. La Secretaria Administrativa de la Comissió serà exercida pel Gabinet de Coordinació Interdepartamental.  
Article quart  
U La Comissió serà convocada pel seu President, que farà constar en la convocatòria l?Ordre del Dia.  
Dos. Del resultat de la sessió el Secretari de la Comissió redactarà acta, amb indicació dels assistents, del dia i dels acords adoptats.  
Tres. L?acta corresponent a cada reunió haurà de ser firmada pel Secretari de la Comissió, amb el vist-i-plau del seu President.  
Quatre. La Comissió es regula quant al seu funcionament pel que disposa la legislació vigent.  
Article cinqué  
La Comissió podrà encarregar la realització de treballs, estudis o informes en afers específics de la seua competència a funcionaris o persones de reconegut prestigi i especialització en la matèria de què es tracte en cada cas, o en matèria general de consum.  
DISPOSICIO DEROGATORIA  
Queden derogats el Decret 129/1983, de 24 d'octubre, del Consell de la Generalitat Valenciana, pel qual es regula la Comissió de Consum de la Generalitat, i l'article segon, apartat b) del Decret 117/1985, de 23 d'agost, del Consell de la Generalitat Valenciana.  
DISPOSICIONS FINALS  
Primera  
Es faculta el Conseller de Sanitat i Consum per dictar les disposicions necessàries per al desplegament, l?execució i l'acompliment d'aquest Decret.  
Segona  
El present Decret entrarà en vigor l?endemà de la publicació al Diari Oficial de la Generalitat Valenciana.  
València, 16 d'agost de 1989.  
El President de la Generalitat,   
JOAN LERMA I BLASCO  
El Conseller de Sanitat i Consum,   
JOAQUIN COLOMER SALA


Còpia Permalink ELI